**Burkolatfelújítás az Inárcsi pihenőhelyen az M5-ös autópálya Szeged felé vezető oldalán**

**KARBANTARTÁSI MUNKÁLAT**

|  |  |
| --- | --- |
| Típusa: | Pihenőhelyi burkolatfelújítás |
| Helye: | M5-ös autópálya Szeged felé vezető oldalán 35-ös kilométerszelvényben, Inárcsi pihenőhelyen |
| Munkavégzés várható kezdése: | 2023. október 4. |
| Munkavégzés várható befejezése: | 2023. október 20.  |
| Sebességkorlátozás: | 40 km/h |

**Sajtóközlemény – 2023. október 4.**

**Az M5-ös autópálya Szeged felé vezető oldalán a 35-ös kilométerszelvényben található Inárcsi pihenőhelyen 2023. október 4-től várhatóan 2023. október 20-ig burkolatfelújítási munkálatokat végeznek. A munkavégzés a pihenőhely működését nem befolyásolja, azon mindössze átvezetik a forgalmat. Az AKA Zrt. a munkálatok okozta forgalomkorlátozások miatt a közlekedők szíves türelmét kéri.**

A munkálatok előreláthatóan 2023. október 4-én kezdődnek az érintett pihenőhelyen. Az M5-ös autópálya Szeged felé vezető oldalán a 35-ös kilométerszelvényben található Inárcsi pihenőhely a felújítási munkálatok ideje alatt részlegesen lezárásra kerül. A munkálatok ideje alatt az üzemanyagtöltő állomás, a személygépjármű, a busz-, és a tehergépjármű parkoló, az étterem, valamint a panzió elérhető marad. Az autópályáról Inárcs felé történő kihajtás a pihenőhely 50409-es belső átvezető útján keresztül lesz biztosítva, ahol 40 km/h sebességkorlátozásra kell számítani. Inárcs felől 2023. október 9-ig be lehet hajtani a pihenőbe. Ezt követően az 50439-es út mindkét irányból lezárásra kerül, így a pihenőhely megközelítése kizárólag az autópályáról lehetséges. Emellett a pihenőhelyről az autópályára történő felhajtás továbbra is biztosított marad. A munkálatok várhatóan 2023. október 20-án befejeződnek.

Az aktuális forgalomkorlátozásokról és terelésekről folyamatos tájékoztatást nyújt az Útinform a [www.utinform.hu](http://www.utinform.hu/) weboldalon, az AKA Zrt. a [www.aka.hu](http://www.aka.hu/) honlapon, az üzemeltető A-WAY Zrt.

Az AKA Zrt. arra kéri a közlekedőket, hogy a fokozott óvatossággal, a sebességkorlátozásoknak megfelelően közlekedjenek az M5-ös autópályán. Nem várt események eltérést eredményezhetnek az ütemtervtől. Az AKA Zrt. a változtatás jogát fenntartja.

Biztonságos utazást kívánunk!

AKA Zrt.

**Sajtókapcsolat:**

**PResston PR**

E-mail: info@presstonpr.hu

Terdik Adrienne ügyvezető igazgató

M: +36302576008, +36308316456

T: +3613259488